pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ติดตามสถานการณ์เรือหลวงสุโขทัยน้ำทะลักเข้าเรือกลางอ่าวไทย สั่งการกองทัพเรือ เร่งช่วยเหลือกำลังพลทุกคนให้ปลอดภัย
วันจันทร์ที่ 19 ธันวาคม 2565
19/12/2565
นายกฯ ติดตามสถานการณ์เรือหลวงสุโขทัยน้ําทะลักเข้าเรือกลางอ่าวไทย สั่งการกองทัพเรือ เร่งช่วยเหลือกําลังพลทุกคนให้ปลอดภัย
นายกฯ ติดตามสถานการณ์เรือหลวงสุโขทัยน้ําทะลักเข้าเรือกลางอ่าวไทย สั่งการกองทัพเรือ เร่งช่วยเหลือกําลังพลทุกคนให้ปลอดภัย
วันที่ 19 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามกรณีเหตุการณ์เรือหลวง (ร.ล.) สุโขทัย ประสบเหตุการณ์พายุคลื่นลมแรงกลางทะเลอ่าวไทย บริเวณพื้นที่ อ.บางสะพาน จ.ประจวบคีรีขันธ์ เมื่อช่วงค่ําวันที่ 18 ธันวาคม 2565 โดยนายกรัฐมนตรีมีความห่วงใย สั่งการให้กองทัพเรือส่งเจ้าหน้าที่เร่งเข้าช่วยเหลือกําลังพลของ ร.ล.สุโขทัยทุกคนให้กลับขึ้นฝั่งอย่างปลอดภัย
นายอนุชาฯ กล่าวว่า กรณีดังกล่าว พลเรือเอก อะดุง พันธุ์เอี่ยม ผู้บัญชาการกองเรือยุทธการ กองทัพเรือ ยืนยันว่า ร.ล.สุโขทัย ไม่ได้อับปาง แต่เกิดการเอียงเนื่องจากกระแสคลื่นลมแรง ทําให้น้ําทะเลทะลักเข้าไปในตัวเรือ จนทําให้เรือเอียง ขณะอยู่ห่างจากฝั่ง อ.บางสะพาน จ.ประจวบคีรีขันธ์ ประมาณ 20 ไมล์ทะเล โดยกองทัพเรือได้ส่ง ร.ล.กระบุรี ออกเดินทางไปช่วยเหลือ เพื่อลําเลียงกําลังพลที่ประจําการบนเรือประมาณ 110 นาย ออกมาก่อน ซึ่ง ร.ล.กระบุรี ได้ออกเดินทางจากบางสะพานถึงที่หมายพร้อมกับเครื่องสูบน้ําเคลื่อนที่ ขณะเดียวกัน ร.ล.ภูมิพล และ ร.ล.อ่างทอง ตามเข้าไปสมทบช่วยเหลือ นอกจากนี้ เฮลิคอปเตอร์ซีฮอว์กได้นําเครื่องมือและอุปกรณ์ค้นหาบินไปสํารวจพิกัด เพื่อประสานการช่วยเหลือกําลังพล ซึ่งกําลังพลของเรือมีเสื้อชูชีพหมดคน ทั้งนี้ กองทัพเรือมีคําสั่งให้สละเรือแล้ว
“นายกรัฐมนตรีห่วงใยกําลังพล ร.ล.สุโขทัย กําชับให้กองทัพเรือเร่งช่วยเหลือกําลังพลทุกคนให้กลับขึ้นฝั่งอย่างปลอดภัย ซึ่งกองทัพเรือจะได้ชี้แจงความคืบหน้าต่อไป นอกจากนี้ ประกาศกรมอุตุนิยมวิทยา (18 ธ.ค.65 เวลา 17.00 น.) ระบุว่า ช่วงวันที่ 18-19 ธ.ค.65 จังหวัดที่คาดว่าจะมีฝนตกหนักถึงหนักมากบางแห่ง ภาคใต้ ได้แก่ จังหวัดสุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส กระบี่ ตรัง และสตูล คลื่นลมบริเวณอ่าวไทยและอันดามันมีกําลังแรง โดยห่างฝั่งมีคลื่นสูง 2-4 เมตร บริเวณที่มีฝนฟ้าคะนองมีคลื่นสูงมากกว่า 4 เมตร ขอให้ประชาชนบริเวณชายฝั่งภาคใต้ฝั่งตะวันออกระวังอันตรายจากคลื่นที่ซัดเข้าหาฝั่งไว้ด้วย ชาวเรือบริเวณอ่าวไทยและทะเลอันดามันเดินเรือด้วยความระมัดระวัง และเรือเล็กควรงดออกจากฝั่ง จนถึงวันที่ 20 ธ.ค.65 จึงขอให้ประชาชนติดตามประกาศจากกรมอุตุนิยมวิทยาอย่างใกล้ชิด” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกเปิดงาน OTOP City 2022
วันจันทร์ที่ 19 ธันวาคม 2565
นายกเปิดงาน OTOP City 2022
นายกเปิดงาน OTOP City 2022
วันนี้(19ธันวาคม65) พลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานเปิดงานOTOP CITY 2022 ภายใต้ธีม“มอบความสุขจากภูมิปัญญาส่งต่อคุณค่าจากฝีมือคนไทย”จัดโดยกระทรวงมหาดไทย โดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยคณะผู้บริหารให้การต้อนรับจัดขึ้นระหว่างวันที่17-25ธันวาคม2565 ณอาคารชาเลนเจอร์1-3ศูนย์แสดงสินค้าและการประชุมอิมแพ็คเมืองทองธานี
___________________
รัฐบาลไทย-ข่าวทำเนียบรัฐบาล-นายกฯ และภริยา เตรียมเป็นประธานพิธีเจริญพระพุทธมนต์และเจริญจิตตภาวนา เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรฯ
วันจันทร์ที่ 19 ธันวาคม 2565
19/12/2565
นายกฯ และภริยา เตรียมเป็นประธานพิธีเจริญพระพุทธมนต์และเจริญจิตตภาวนา เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรฯ
นายกฯ และภริยา เตรียมเป็นประธานพิธีเจริญพระพุทธมนต์และเจริญจิตตภาวนา เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ที่ทําเนียบรัฐบาล 20 ธ.ค.นี้
วันที่ 19 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา จะเป็นประธานในพิธีเจริญพระพุทธมนต์และเจริญจิตตภาวนา เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ในวันอังคารที่ 20 ธันวาคม 2565 เวลา 07.30 น. ณ ตึกภักดีบดินทร์ ทําเนียบรัฐบาล โดยมีคณะรัฐมนตรีและคู่สมรส เข้าร่วมพิธี
รัฐบาลไทย-ข่าวทำเนียบรัฐบาล-หัวหน้าผู้ตรวจ อก. เคาะคู่มือปฏิบัติงาน สปอ. สร้างมาตรฐานการทำงานอย่างมืออาชีพ
วันอาทิตย์ที่ 18 ธันวาคม 2565
18/12/2565
หัวหน้าผู้ตรวจ อก. เคาะคู่มือปฏิบัติงาน สปอ. สร้างมาตรฐานการทํางานอย่างมืออาชีพ
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เคาะคู่มือปฏิบัติงาน สปอ. สร้างมาตรฐานการทํางานอย่างมืออาชีพ
เมื่อวันที่ 15 ธันวาคม 2565 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมนําเสนอคู่มือมาตรฐานการปฏิบัติงานของกระบวนงานฉบับสมบูรณ์ต่อผู้บริหาร หัวหน้ากลุ่ม หัวหน้าฝ่าย ของสํานักงานปลัดกระทรวงอุตสาหกรรม (สปอ.) โดยมี นายวันชัย พนมชัย รองปลัดกระทรวงอุตสาหกรรม นายเดชา จาตุธนานนท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ข้าราชการส่วนกลาง และสํานักงานอุตสาหกรรมจังหวัด (สอจ.) ร่วมประชุม และมีนางมัลลิกา ตราชู ผู้อํานวยการบริษัท ทริส คอร์ปอเรชั่น จํากัด นายภูวศิษฐ์ วีระปัญญาวัฒน์ ที่ปรึกษา บริษัท ทริส คอร์ปอเรชั่น จํากัด มานําเสนอคู่มือมาตรฐานฯ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสากรรม และผ่านโปรแกรม Zoom
โครงการจัดทํามาตรฐานการปฏิบัติงาน (Standard Operating Procedure : SOP) ของ สปอ. ประจําปีงบประมาณ พ.ศ. ๒๕๖๕ จัดขึ้นเพื่อขยายผลการจัดทําคู่มือมาตรฐานการปฏิบัติงานให้ครบถ้วน สามารถนําไปสู่การปฏิบัติ (Implement) รวมทั้งสร้างกลไกการรักษาและพัฒนามาตรฐานการปฏิบัตงานให้ไปสู่ระบบราชการ 4.0 อย่างต่อเนื่อง จึงได้มอบหมายให้บริษัท ทริส คอร์ปอเรชั่น จํากัด เป็นที่ปรึกษา เพื่อพัฒนาการกํากับ ติดตาม ควบคุม และการประเมินผลการดําเนินงานตามคู่มือมาตรฐานการปฏิบัติงาน ภายหลังการประกาศใช้ให้มีการดําเนินงานอย่างเป็นระบบ มีประสิทธิภาพและประสิทธิผล สอดคล้องกับแนวทางการพัฒนาระบบบริหารจัดการภาครัฐสู่ความเป็นเลิศ ทั้งนี้ ได้จัดทําคู่มือมาตรฐานการปฏิบัติงานของหน่วยงานภายใน สปอ. และ สอจ. แล้ว จํานวน 39 กระบวนงาน
รัฐบาลไทย-ข่าวทำเนียบรัฐบาล-ผู้ตรวจราชการฯ เดชา ลงพื้นที่ติดตามผลการให้คำปรึกษาแก่สถานประกอบการฯ จังหวัดปทุมธานี
วันจันทร์ที่ 19 ธันวาคม 2565
19/12/2565
ผู้ตรวจราชการฯ เดชา ลงพื้นที่ติดตามผลการให้คําปรึกษาแก่สถานประกอบการฯ จังหวัดปทุมธานี
นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่ติดตามผลการให้คําปรึกษาแก่สถานประกอบการฯ จังหวัดปทุมธานี
วันนี้ (19 ธันวาคม 2565) นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่ติดตามผลการให้คําปรึกษาสถานประกอบการ ประจําปีงบประมาณ พ.ศ. 2565 ภายใต้โครงการพลิกธุรกิจ SMEs ไทยสู่การผลิตสมัยใหม่ 4.0 พร้อมให้คําปรึกษาแนะนําเชิงลึกในการปรับปรุงกระบวนการผลิตผ่านการประยุกต์ใช้หุ่นยนต์และระบบอัตโนมัติแก่สถานประกอบการ บริษัท ยูเนี่ยน แอพพลาย จํากัด ผู้ผลิตกระบอกไฮดรอลิกและชุดต้นกําลังไฮดรอลิค โดยมีนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม นายอุดม สอนจิตต์ อุตสาหกรรมจังหวัดปทุมธานี และเจ้าหน้าที่สํานักงานปลัดกระทรวงอุตสาหกรรม ร่วมลงพื้นที่ ณ บริษัท ยูเนี่ยน แอพพลาย จํากัด จังหวัดปทุมธานี
รัฐบาลไทย-ข่าวทำเนียบรัฐบาล-วธ.ร่วมกับ 5 องค์การศาสนา เชิญชวนศาสนิกชนและทุกภาคส่วนจัดพิธีทางศาสนาและอธิษฐานขอพรตามหลักศาสนา ถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา
วันจันทร์ที่ 19 ธันวาคม 2565
วธ.ร่วมกับ 5 องค์การศาสนา เชิญชวนศาสนิกชนและทุกภาคส่วนจัดพิธีทางศาสนาและอธิษฐานขอพรตามหลักศาสนา ถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา
วธ.ร่วมกับ 5 องค์การศาสนา เชิญชวนศาสนิกชนและทุกภาคส่วนจัดพิธีทางศาสนาและอธิษฐานขอพรตามหลักศาสนา ถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้หายจากพระอาการประชวร
วธ.ร่วมกับ 5 องค์การศาสนา เชิญชวนศาสนิกชนและทุกภาคส่วนจัดพิธีทางศาสนาและอธิษฐานขอพรตามหลักศาสนา ถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้หายจากพระอาการประชวร
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากแถลงการณ์สํานักพระราชวัง เรื่อง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร ลงวันที่ 15 ธันวาคม 2565 พสกนิกรชาวไทยทุกหมู่เหล่า ได้รับทราบแถลงการณ์ ต่างมีห่วงใยและปรารถนาร่วมกันถวายพระพรให้พระองค์ทรงหายจากพระอาการประชวรในเร็ววัน ดังนั้น กระทรวงวัฒนธรรม โดยกรมการศาสนา ร่วมกับ 5 องค์การทางศาสนา จึงได้จัดพิธีทางศาสนาถวายพระพรแด่สมเด็จพระเจ้าลูกเธอ เจ้าฟ้าพัชรกิตติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้หายจากพระอาการประชวรและทรงมีพระพลามัยแข็งแรงสมบูรณ์โดยเร็ว ประกอบด้วยองค์การทางศาสนาพุทธ จัดพิธีเจริญพระพุทธมนต์และเจริญจิตภาวนา องค์การทางศาสนาอิสลาม จัดพิธีดุอาอ์ขอพร องค์การทางศาสนาคริสต์ จัดพิธีบูชาขอบพระคุณ พิธีนมัสการพระเจ้า สวดภาวนาและอธิษฐานถวายพระพร องค์การทางศาสนาพราหมณ์ – ฮินดู จัดพิธีสวดมนต์ถวายพระพร และองค์การทางศาสนาซิกข์ จัดพิธีสวดอัรดาสขอพรจากพระศาสดาและถวายพระพร ณ ศาสนสถานตามหลักศาสนบัญญัติของศาสนานั้นๆ ในสังกัดทั่วประเทศ ตั้งแต่วันศุกร์ที่ 16 ธันวาคม 2565 ที่ผ่านมา
นายอิทธิพล กล่าวเพิ่มเติมว่า ในส่วนของกระทรวงวัฒนธรรมและหน่วยงานสังกัด ทั้งในส่วนกลาง และสํานักงานวัฒนธรรมจังหวัดในส่วนภูมิภาคได้จัดโต๊ะหมู่ประดิษฐานพระรูปของสมเด็จพระเจ้าลูกเธอ เจ้าฟ้าพัชรกิตติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาณ สถานที่ตั้งให้มีความงดงามและเหมาะสม เพื่อให้ประชาชนร่วมลงนามถวายพระพร และจัดพิธีเจริญพระพุทธมนต์ถวายพระพรชัยมงคล เพื่อเป็นการร่วมแสดงออกถึงความจงรักภักดี และถวายพระพรให้ทรงหายจากพระอาการประชวรในเร็ววัน
จึงขอเชิญชวนศาสนิกชนทุกศาสนา และทุกภาคส่วนทั่วประเทศ ได้ร้อยรวมใจ ร้อยรวมพลังร่วมกันประกอบพิธี ณ ศาสนสถานตามหลักบัญญัติของศาสนานั้นๆ ทั่วประเทศโดยพร้อมเพรียงกัน
รัฐบาลไทย-ข่าวทำเนียบรัฐบาล-"สมศักดิ์" เร่งผลักดันร่าง พ.ร.บ.คู่ชีวิต ผ่านสภา เข้าสู่ชั้น ส.ว. ทำ กม.ให้มีชีวิต ไม่ตกไป ยันรัฐบาลให้ความสำคัญส่งเสริมสิทธิมนุษยชน ขอทุกคนเข้าใจสังคมเคารพความแตกต่างที่หลากหลาย
วันจันทร์ที่ 19 ธันวาคม 2565
19/12/2565
"สมศักดิ์" เร่งผลักดันร่าง พ.ร.บ.คู่ชีวิต ผ่านสภา เข้าสู่ชั้น ส.ว. ทํา กม.ให้มีชีวิต ไม่ตกไป ยันรัฐบาลให้ความสําคัญส่งเสริมสิทธิมนุษยชน ขอทุกคนเข้าใจสังคมเคารพความแตกต่างที่หลากหลาย
"สมศักดิ์" เร่งผลักดันร่าง พ.ร.บ.คู่ชีวิต ผ่านสภา เข้าสู่ชั้น ส.ว. ทํา กม.ให้มีชีวิต ไม่ตกไป ยันรัฐบาลให้ความสําคัญส่งเสริมสิทธิมนุษยชน ขอทุกคนเข้าใจสังคมเคารพความแตกต่างที่หลากหลาย
นายสมศักดิ์ เทพสุทิน รมว.ยุติธรรม เปิดเผยว่า สัปดาห์ที่ผ่านมาตนได้ เป็นประธานพิธีมอบรางวัลอรรถนารีศวร ครั้งที่ 4 ประจําปี 2565 ซึ่งจัดโดยกรมคุ้มครองสิทธิและเสรีภาพ ร่วมกับสมาคมฟ้าสีรุ้งแห่งประเทศไทย ซึ่งรางวัลนี้เป็นรางวัล สําหรับบุคคลและหน่วยงานที่มุ่งมั่นตั้งใจทํางานเพื่อส่งเสริมสิทธิ ความเสมอภาค ความเท่าเทียม และศักดิ์ศรีความเป็นมนุษย์ให้เกิดขึ้นในสังคมไทยอย่างแท้จริง โดยรัฐบาลเองก็ได้ให้ความสําคัญกับการส่งเสริมและคุ้มครองสิทธิมนุษยชนให้กับประชาชนทุกคนอย่างทั่วถึง เท่าเทียม และเป็นธรรม
นายสมศักดิ์ กล่าวว่า สําหรับการส่งเสริมความเท่าเทียมและความหลากหลายนั้น กระทรวงยุติธรรม ได้ริเริ่มจัดทําร่าง พ.ร.บ.บัญญัติคู่ชีวิต ตั้งแต่ ปี 2555 เข้าสู่การพิจารณาของ สภาผู้แทนฯ และผ่านวาระแรก ไปเมื่อวันที่ 15 มิ.ย. 2565 ขณะนี้อยู่ระหว่างการรอการบรรจุเพื่อพิจารณาในวาระ 2-3 ซึ่งตนต้องการให้กฎหมายมีชีวิต โดยจะเร่งผลักดันให้เข้าสู่การพิจารณาของวุฒิสภาให้ได้ เพราะจะเป็นการการันตีว่า กฎหมายจะไม่ตกไป
นายสมศักดิ์ กล่าวว่า สาระสําคัญหลักของร่าง พ.ร.บ.คู่ชีวิต คือ การรับรองสิทธิของคู่รักที่มีความหลากหลายทางเพศให้ สามารถจดทะเบียนสมรสได้ โดยไม่จํากัดเพศ ซึ่งประเทศที่มีกฎหมายลักษณะนี้ มี 30 ประเทศ คือการรับรองสิทธิในการก่อตั้งครอบครัวของคู่รักที่มีเพศเดียวกัน โดยประเทศแรกในโลกที่มีกฎหมายรับรองคู่สมรสเพศเดียวกัน คือ เนเธอร์แลนด์ ตั้งแต่วันที่ 1 เม.ย.2544 ซึ่งประเทศมหาอํานาจที่มีกฎหมาย อาทิ สหรัฐฯ อังกฤษ เยอรมนี ออสเตรเลีย และฝรั่งเศส ดังนั้นเราต้องร่วมแรงร่วมใจสร้างความตระหนักรู้และความเข้าใจให้กับสังคมในการเคารพความแตกต่างหลากหลาย
รัฐบาลไทย-ข่าวทำเนียบรัฐบาล-กรมเจ้าท่า ตรวจสอบ กรณีเรือสันทัดสมุทร 2 อับปางบริเวณอ่าวไทย ลูกเรือปลอดภัย ก่อนเร่งกู้เรือ พร้อมสอบสวนหาสาเหตุต่อไป
วันจันทร์ที่ 19 ธันวาคม 2565
กรมเจ้าท่า ตรวจสอบ กรณีเรือสันทัดสมุทร 2 อับปางบริเวณอ่าวไทย ลูกเรือปลอดภัย ก่อนเร่งกู้เรือ พร้อมสอบสวนหาสาเหตุต่อไป
...
จากนโยบายท่านรัฐมนตรีว่าการกระทรวงคมนาคมและรัฐมนตรีช่วยว่าการกระทรวงคมนาคม สั่งการให้กรมเจ้าท่า ดูแลความปลอดภัยทางน้ําอย่างเข้มงวดเพื่อความปลอดภัยของประชาชน ในการนี้ นายสรพงศ์ไพฑูรย์พงษ์ รักษาการอธิบดีกรมเจ้าท่า ได้สั่งการให้สํานักความปลอดภัยและสิ่งแวดล้อมทางน้ํา สํานักงานเจ้าท่าภูมิภาคและสาขา เข้มงวดและตรวจตรา รวมทั้งเฝ้าระวัง ตลอด 24 ชั่วโมง
วันที่ 18 ธันวาคม 2565 นายสรพงศ์ ไพฑูรย์พงษ์ รักษาการอธิบดีกรมเจ้าท่า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัยกรมเจ้าท่า และสํานักงานเจ้าท่าภูมิภาค สาขาสุราษฎร์ธานี ติดตามสถานการณ์เรืออับปาง โดยได้รับแจ้งเหตุเรือจม เมื่อเวลา 17.45 น. เบื้องต้น จากคําให้การของชาวบ้านตําบลพุมเรียง แจ้งว่าเห็นเรือสินค้า ส่งสัญญาณขอความช่วยเหลือ กรณีเรืออับปางลงในทะเล โดยมีรายละเอียดดังนี้ ชื่อเรือสันทัดสมุทร 2 หมายเลขทะเบียนเรือ 5500 01475 ใบอนุญาตใช้เรือสิ้นอายุ 20 เมษายน 2566 ประเภทเรือ กลเดินทะเลเฉพาะเขต ประเภทการใช้ บรรทุกตู้สินค้าโดยเรือลําดังกล่าว บรรจุไม้ยางพาราจํานวน 36 ตู้ มีผู้ควบคุมเรือและลูกเรือรวม 9 คน ออกเดินทางจากจังหวัดสุราษฎร์ธานี เมื่อวันที่ 17 ธันวาคม 2565 เวลา 06.44 น. เพื่อไปยังท่าเรือแหลมฉบัง กรุงเทพ ก่อนประสบเหตุจมลงบริเวณทะเลอ่าวไทย อําเภอไชยา จังหวัด สุราษฎร์ธานี โดยสํานักงานเจ้าท่าภูมิภาค สาขาสุราษฎร์ธานี ได้ประสานบูรณาการร่วมกับศรชล.
ปัจจุบันลูกเรือทั้ง 9 คน ได้ขึ้นฝั่งอย่างปลอดภัยและหน่วยงานท้องถิ่นได้ช่วยเหลือ นําส่งโรงพยาบาลไชยาเพื่อรับการตรวจร่างกายเบื้องต้นต่อไป ทั้งนี้ สํานักงานเจ้าท่าภูมิภาค สาขาสุราษฎร์ธานี ได้มีการออกประกาศระมัดระวังการเดินเรือ พร้อมแจ้งยังช่องทางต่าง ๆ และออกหนังสืองดใช้เรือลําดังกล่าว เรียบร้อยแล้ว ส่วนการกู้ตัวเรือ และการสอบสวนหาสาเหตุจะดําเนินการและรายงานให้ทราบต่อไป
รัฐบาลไทย-ข่าวทำเนียบรัฐบาล-“กอช. แนะสมาชิกส่งเงินออมสะสมครบก่อนสิ้นปี ลดหย่อนภาษีได้เต็มจำนวน”
วันจันทร์ที่ 19 ธันวาคม 2565
19/12/2565
“กอช. แนะสมาชิกส่งเงินออมสะสมครบก่อนสิ้นปี ลดหย่อนภาษีได้เต็มจํานวน”
กองทุนการออมแห่งชาติ หรือ กอช. แนะสมาชิกส่งเงินออมสะสมครบ 13,200 บาทต่อปี เงินออมสะสมของสมาชิกนําไปลดหย่อนภาษีได้เต็มตามวงเงินที่ส่งเงินออมสะสม และยังได้รับเงินสมทบตามช่วงอายุของสมาชิก
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า สมาชิก กอช. ส่งเงินออมสะสมต่อเนื่องให้ครบ 13,200 บาทต่อปี เงินออมสะสมของสมาชิกสามารถนําไปลดหย่อนภาษีเงินประจําปีในกลุ่มค่าลดหย่อนประกันและการลงทุนได้เต็มจํานวน อีกทั้งได้รับเงินสมทบเพิ่มตามช่วงอายุของสมาชิก สูงสุด 100% หรือไม่เกิน 1,200 บาทต่อปี
สําหรับผู้ที่สนใจสามารถ ตรวจสอบสิทธิ์ และสมัครสมาชิกได้ที่ ไลน์ กอช. “@nsf.th” หรือ แอปพลิเคชัน กอช. หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เทสโก้โลตัส ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร.02-049-9000
รัฐบาลไทย-ข่าวทำเนียบรัฐบาล-รองปลัดสุรพล นั่งหัวโต๊ะประชุม 9 สมาคม เดินหน้ายกระดับเหล็กต่อเนื่อง
วันอาทิตย์ที่ 18 ธันวาคม 2565
18/12/2565
รองปลัดสุรพล นั่งหัวโต๊ะประชุม 9 สมาคม เดินหน้ายกระดับเหล็กต่อเนื่อง
นายสุรพล ชามาตย์ รองปลัดกระทรวงอุตสาหกรรม เป็นประธานการประชุมหารือติดตามสถานการณ์อุตสาหกรรมเหล็กระหว่าง สมอ. กับ กลุ่ม 9 สมาคม ครั้งที่ 44-5/2565
เมื่อวันที่ 15 ธันวาคม 2565 นายสุรพล ชามาตย์ รองปลัดกระทรวงอุตสาหกรรม เป็นประธานการประชุมหารือติดตามสถานการณ์อุตสาหกรรมเหล็กระหว่าง สมอ. กับ กลุ่ม 9 สมาคม ครั้งที่ 44-5/2565 เพื่อติดตามข่าวสารสถานการณ์อุตสาหกรรมเหล็ก และช่วยกันหาแนวทางการยกระดับขีดความสามารถของผู้ประกอบการอุตสาหกรรมเหล็กในประเทศให้แข่งขันได้อย่างต่อเนื่อง โดยมีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม และกลุ่ม 9 สมาคมอุตสาหกรรมเหล็กไทย เข้าร่วมการประชุมในครั้งนี้ ณ ห้องประชุม 230 ชั้น 2 อาคาร สมอ. และผ่านระบบโปรแกรม Zoom
รัฐบาลไทย-ข่าวทำเนียบรัฐบาล-ขับเคลื่อนเศรษฐกิจพิเศษชายแดนสร้างเศรษฐกิจภูมิภาคเติบโตยั่งยืน
วันจันทร์ที่ 19 ธันวาคม 2565
19/12/2565
ขับเคลื่อนเศรษฐกิจพิเศษชายแดนสร้างเศรษฐกิจภูมิภาคเติบโตยั่งยืน
วันจันทร์ที่ 19 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาเศรษฐกิจพิเศษชายแดน 10 จังหวัด คือ ตาก มุกดาหาร ตราด สระแก้ว สงขลา
หนองคาย นราธิวาส เชียงราย นครพนม และกาญจนบุรี อย่างต่อเนื่อง
โดยส่งเสริมการลงทุนของภาคเอกชนมูลค่ารวม 37,000 ล้านบาท เช่น การตั้งธุรกิจใหม่
การจัดตั้งเขตปลอดอากร คลังสินค้าทัณฑ์บน พัฒนาโครงสร้างพื้นฐานก้าวหน้าแล้วร้อยละ 89 เช่น
ทางหลวงหมายเลข 3 สําหรับเขตพัฒนาเศรษฐกิจพิเศษตราด หมายเลข 211
สําหรับเขตพัฒนาเศรษฐกิจพิเศษหนองคายบริหารและพัฒนาที่ราชพัสดุเพื่อให้การนิคมอุตสาหกรรมและนักลงทุนเช่าใช้พื้นที่
จัดตั้งศูนย์บริการเบ็ดเสร็จด้านแรงงานเพื่อสนับสนุนการใช้แรงงานต่างด้าวอย่างถูกต้อง
ตลอดจนใช้ความสัมพันธ์อาเซียนร่วมสร้างเศรษฐกิจพื้นที่ชายแดนให้เติบโตอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ทิพานัน" เตือน 2 สัปดาห์สุดท้าย ผู้ประกันตนตามมาตรา 33 และมาตรา 39 อายุ 50 ปีขึ้นไป อย่าลืมใช้สิทธิฉีดวัคซีนไข้หวัดใหญ่ฟรี ที่สถานพยาบาลตามสิทธิ หมดเขต 31 ธันวาคม 2565
วันจันทร์ที่ 19 ธันวาคม 2565
19/12/2565
"ทิพานัน" เตือน 2 สัปดาห์สุดท้าย ผู้ประกันตนตามมาตรา 33 และมาตรา 39 อายุ 50 ปีขึ้นไป อย่าลืมใช้สิทธิฉีดวัคซีนไข้หวัดใหญ่ฟรี ที่สถานพยาบาลตามสิทธิ หมดเขต 31 ธันวาคม 2565
"ทิพานัน" เตือน 2 สัปดาห์สุดท้าย ผู้ประกันตนตามมาตรา 33 และมาตรา 39 อายุ 50 ปีขึ้นไป อย่าลืมใช้สิทธิฉีดวัคซีนไข้หวัดใหญ่ฟรี ที่สถานพยาบาลตามสิทธิ หมดเขต 31 ธันวาคม 2565
วันที่ 19 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีเป้าหมายในผลักดันให้พี่น้องประชาชนมีความมั่นคงทางสุขภาพ โดยมุ่งเน้นการป้องกันและส่งเสริมการรักษาสุขอนามัยในทุกช่วงวัย โดยสํานักงานประกันสังคม ได้ขยายระยะเวลาในรับบริการฉีดวัคซีนไข้หวัดใหญ่ฟรีโดยไม่มีค่าใช้จ่าย ให้แก่ผู้ประกันตนมาตรา 33 และ ผู้ประกันตนมาตรา 39 ที่มีอายุตั้งแต่ 50 ปีขึ้นไป ตามสิทธิปีละ 1 ครั้ง จากเดิมที่สิ้นสุดตั้งแต่วันที่ 31 สิงหาคม 2565 ที่ผ่านมา ขยายไปเป็นวันที่ 31 ธันวาคม 2565 นี้ เพื่อดูแลผู้ประกันตน ให้เข้าถึงสิทธิการให้บริการฉีดวัคซีนไข้หวัดใหญ่
รองโฆษกประจําสํานักนายกรัฐมนตรี กล่าวว่า ทั้งนี้เนื่องจากโรคไข้หวัดใหญ่ เป็นโรคที่พบบ่อยในช่วงฤดูหนาว จึงขอเน้นย้ําให้ผู้ประกันตนที่มีมีอายุตั้งแต่ 50 ปีขึ้นไป ใช้สิทธิฉีดวัคซีนไข้หวัดใหญ่ ด้วยเหลือเวลาเพียง 2 สัปดาห์สุดท้ายก็จะครบตามกําหนดที่ขยายระยะเวลาไว้ ซึ่งอาจทําให้ผู้ประกันตนเสียสิทธิในการดูแลสุขภาพ ดังนั้นผู้ประกันตนที่ประสงค์เข้ารับบริการฉีดวัคซีนไข้หวัดใหญ่ สามารถเข้ารับการบริการได้ที่สถานพยาบาลตามสิทธิของผู้ประกันสังคม โดยติดต่อนัดหมายการฉีดวัคซีนกับสถานพยาบาลล่วงหน้าก่อนเข้ารับบริการ สอบถามข้อมูลเพิ่มเติมได้ที่สํานักงานประกันสังคม หมายเลขโทรศัพท์ 0 2956 2500-10 เว็บไซต์www.sso.go.th หรือโทรสายด่วน 1506 ให้บริการทุกวันตลอด 24 ชั่วโมง
“พล.อ.ประยุทธ์มุ่งดูแลและพัฒนาคุณภาพชีวิตของพี่น้องแรงงานทั้งในระบบประกันสังคม และนอกระบบประกันสังคม เพื่อให้ได้รับการคุ้มครอง สวัสดิการจากภาครัฐ เข้าถึงสิทธิประโยชน์ต่างๆอย่างทั่วถึงและเท่าเทียม ตามนโยบายที่ จะไม่ทิ้งใครไว้ข้างหลัง”รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-​รองนายกฯ อนุทินฯ หารือเอกอัครราชทูตออสเตรเลียฯ ผลักดันศักยภาพด้านสาธารณสุข
วันจันทร์ที่ 19 ธันวาคม 2565
19/12/2565
​รองนายกฯ อนุทินฯ หารือเอกอัครราชทูตออสเตรเลียฯ ผลักดันศักยภาพด้านสาธารณสุข
พร้อมสานต่อการค้าการลงทุน และการท่องเที่ยว
วันนี้ (19 ธันวาคม 2565) เวลา 11.00 น. ณ ห้องนารี 2 ตึกนารีสโมสร ทําเนียบรัฐบาล นางสาวแอนเจลา เจน แม็กดอนัลด์ (H.E. Ms. Angela Jane Macdonald) เอกอัครราชทูตเครือรัฐออสเตรเลียประจําประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ สรุปสาระสําคัญของการหารือ ดังนี้
รองนายกรัฐมนตรีกล่าวยินดีกับเอกอัครราชทูตออสเตรเลียฯ ในโอกาสเข้ารับหน้าที่ พร้อมอวยพรให้ปฏิบัติหน้าที่ได้อย่างราบรื่นและประสบความสําเร็จ โดยรัฐบาลไทยยินดีร่วมมือและสนับสนุนการปฏิบัติหน้าที่ของเอกอัครราชทูตออสเตรเลียฯ อย่างเต็มที่เพื่อกระชับความสัมพันธ์และส่งเสริมความร่วมมือระหว่างสองประเทศให้แน่นแฟ้นยิ่งขึ้น ตลอดจนผลักดันความร่วมมือในสาขาที่ทั้งสองประเทศมีผลประโยชน์ร่วมกันให้เกิดผลเป็นรูปธรรม รวมทั้งขอบคุณออสเตรเลียที่สนับสนุนไทยในการเป็นเจ้าภาพจัดการประชุมผู้นําเขตเศรษฐกิจเอเปคที่ผ่านมา ซึ่งไทยในฐานะเจ้าภาพบรรลุผลสําเร็จการจัดการประชุมตามเป้าหมายที่ตั้งใจ
เอกอัครราชทูตออสเตรเลียฯ ขอบคุณรองนายกรัฐมนตรีที่สละเวลาให้เข้าเยี่ยมคารวะ ซึ่งในวันนี้ (19 ธันวาคม 2565) ถือเป็นโอกาสอันดีที่เป็นวาระครบรอบความสัมพันธ์ทางการทูต 70 ปี ไทย – ออสเตรเลีย สะท้อนถึงมิตรภาพที่พิเศษและแน่นแฟ้นของสองประเทศ โดยออสเตรเลียยืนยันจะสานต่อความร่วมมือในฐานะหุ้นส่วนทางยุทธศาสตร์ พร้อมชื่นชมการทํางานของรัฐบาลไทย โดยเฉพาะการเป็นเจ้าภาพจัดการประชุมเอเปคที่ผ่านมา ซึ่งสามารถจัดงานได้อย่างยอดเยี่ยม สร้างความประทับใจให้แก่ผู้เข้าร่วมงานทุกท่าน ตลอดจนชื่นชมศักยภาพด้านสาธารณสุขของไทยที่สามารถรับมือกับการแพร่ระบาดของโรคโควิด -19 ได้อย่างมีประสิทธิภาพ .
โอกาสนี้ ทั้งสองได้หารือเกี่ยวกับประเด็นความร่วมมือที่สําคัญ ดังนี้
ด้านการค้าและการลงทุน ทั้งสองฝ่ายยินดีที่การค้าระหว่างกันมีแนวโน้มฟื้นตัวดีขึ้น โดยรองนายกรัฐมนตรีเน้นย้ําด้านการลงทุนและการประกอบธุรกิจต่าง ๆ ร่วมกัน ในสาขาที่ออสเตรเลียสนใจและมีความเชี่ยวชาญ ด้านเอกอัครราชทูตออสเตรเลียฯ ยินดีที่จะผลักดันความร่วมมือระหว่างกันเพื่อฟื้นฟูเศรษฐกิจหลังโควิด-19
ด้านสาธารณสุข รองนายกรัฐมนตรีขอบคุณออสเตรเลียที่ได้บริจาควัคซีนไฟเซอร์แก่ไทย จํานวนกว่า 450,000 ล้านโดส ซึ่งสะท้อนถึงความร่วมมือที่เป็นรูปธรรมระหว่างทั้งสองประเทศ และยืนยันที่จะร่วมมือกับออสเตรเลียในการส่งเสริมความร่วมมือด้านสาธารณสุข โดยเฉพาะการเตรียมความพร้อมเพื่อรับมือกับโรคระบาดและโรคอุบัติใหม่ ขณะที่เอกอัครราชทูตออสเตรเลียฯ เห็นพ้องและยินดีกับการจัดตั้งศูนย์ ACPHEED ในไทย ซึ่งเชื่อมั่นว่าจะเป็นศูนย์กลางความร่วมมือระหว่างประเทศในการรับมือกับภาวะฉุกเฉินทางสาธารณสุขได้อย่างมีประสิทธิภาพ
ด้านการท่องเที่ยว รองนายกรัฐมนตรีเน้นย้ําการส่งเสริมการท่องเที่ยวภายหลังการเปิดประเทศ เนื่องจากไทยและออสเตรเลียมีความสัมพันธ์ในระดับประชาชนที่ใกล้ชิด ซึ่งเอกอัครราชทูตออสเตรเลียฯ เห็นพ้องว่า ชาวออสเตรเลียเดินทางมาท่องเที่ยวไทยจํานวนมาก โดยในปีนี้มีมากถึงกว่า 180,000 คน และภูเก็ตถือเป็นจุดหมายสําคัญในการเดินทางมาท่องเที่ยวประเทศไทย เชื่อมั่นว่าในอนาคตจะสามารถส่งเสริมการท่องเที่ยวระหว่างกันได้อย่างต่อเนื่อง
โดยรองนายกรัฐมนตรีได้กล่าวว่ารัฐบาลและตนเองพร้อมที่จะอํานวยความสะดวกในส่วนที่เป็นประโยชน์แก่ประเทศและประชาชนไทยและออสเตรเลีย
รัฐบาลไทย-ข่าวทำเนียบรัฐบาล-มหกรรมการเงินเพื่อครูไทย เพื่อชีวิตครูไทยที่ดีกว่า
วันจันทร์ที่ 19 ธันวาคม 2565
19/12/2565
มหกรรมการเงินเพื่อครูไทย เพื่อชีวิตครูไทยที่ดีกว่า
วันเสาร์ที่ 17 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลแก้ปัญหาหนี้ครัวเรือนแก่ประชาชนทุกภาคส่วนอย่างต่อเนื่อง
โดยเชิญชวนครูและบุคลากรทางการศึกษาที่มีปัญหาหนี้สินและได้รับความเดือดร้อน
เข้าร่วมงานมหกรรมการเงินเพื่อครูไทย “Unlock a Better Life สร้างโอกาสใหม่เพื่อชีวิตครูไทยที่ดีกว่า”
ภายในงานมีบริการไกล่เกลี่ยหนี้ การปรับโครงสร้างหนี้ การหาข้อตกลง ข้อยุติการบังคับคดี
โดยเปิดการเจรจาระหว่างเจ้าหนี้และลูกหนี้เพื่อแก้ปัญหาร่วมกัน มีบริการให้คําแนะนําในการวางแผนกู้ยืมเงิน
การวางแผนการเงินการลงทุน ตลอดจนการอบรมความรู้ทางการเงิน และข้อเสนอพิเศษสําหรับผู้เข้าร่วมงาน
ผู้สนใจร่วมงานได้ในวันที่ 17 – 18 ธ.ค.2565 เวลา 10.00 – 18.00 น. ณ อาคาร 5
ศูนย์แสดงสินค้าและการประชุมอิมแพ็ค เมืองทองธานี จ.นนทบุรี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ประภัตร เปิด “ศูนย์รวมและกระจายการขนส่งสินค้าเกษตรทางราง ศรีสำราญ” จ.สุพรรณบุรี
วันจันทร์ที่ 19 ธันวาคม 2565
รมช.ประภัตร เปิด “ศูนย์รวมและกระจายการขนส่งสินค้าเกษตรทางราง ศรีสําราญ” จ.สุพรรณบุรี
รมช.ประภัตร เปิด “ศูนย์รวมและกระจายการขนส่งสินค้าเกษตรทางราง ศรีสําราญ” จ.สุพรรณบุรี เพื่อเพิ่มช่องทางขนส่งสินค้าผ่านระบบราง ช่วยลดต้นทุน ประหยัดเวลา และเพิ่มความปลอดภัยในการขนส่งสินค้าเกษตร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิด “ศูนย์รวมและกระจายการขนส่งสินค้าเกษตรทางราง ศรีสําราญ” พร้อมด้วยผู้แทนจากบริษัท ไทยเรล โลจิสติกส์ จํากัด และการรถไฟแห่งประเทศไทย ณ ที่หยุดรถศรีสําราญ อ.สองพี่น้อง จ.สุพรรณบุรี ว่า การเปิดศูนย์ฯ ดังกล่าวมีวัตถุประสงค์เพื่อเพิ่มช่องทางการขนส่งสินค้าผ่านระบบรางให้เกษตรกรและผู้ประกอบการด้านสินค้าเกษตร ช่วยลดต้นทุนการขนส่ง ประหยัดระยะเวลา และเพิ่มความปลอดภัยในการขนส่งสินค้า และเป็นส่วนหนึ่งของแผนยุทธศาสตร์ชาติในการพัฒนาและยกระดับการขนส่งทางราง
รมช.เกษตรฯ กล่าวเพิ่มเติมว่า กระทรวงเกษตรและสหกรณ์ ได้ช่วยเหลือเกษตรกรและผู้ประกอบการสินค้าเกษตรแปรรูปที่ประสบปัญหาในการจําหน่ายสินค้าเกษตรทั้งในประเทศและส่งออกไปต่างประเทศ ในช่วงสถานการณ์การแพร่ระบาดของโรคโควิด-19 รวมถึงสภาวะน้ํามันมีการปรับราคาสูงขึ้นจากสงครามรัสเซีย-ยูเครนที่ผ่านมา และ ได้เล็งเห็นว่าจังหวัดสุพรรณบุรี เป็นแหล่งผลิตสินค้าเกษตรที่ตลาดมีความต้องการสูง ได้แก่ ข้าว อ้อยโรงงาน กุ้งก้ามกราม โคเนื้อ และแพะ เป็นต้น ประกอบกับเป็นพื้นที่ที่มีศักยภาพ สามารถรองรับปริมาณสินค้าจํานวนมากได้ และมีความพร้อมในการเป็นจุดศูนย์กลางเชื่อมโยงการกระจายสินค้าไปทั่วทุกภาคของประเทศ และส่งออกไปยังประเทศเพื่อนบ้านใกล้เคียง ผ่านระบบการขนส่งทางรางซึ่งสามารถช่วยลดต้นทุน ย่นระยะเวลาการขนส่ง และมีความปลอดภัยต่อสินค้าให้แก่เกษตรกรและผู้ประกอบการสินค้าเกษตรกร โดยร่วมมือกับหน่วยงานราชการในพื้นที่และผู้ประกอบการที่ให้บริการขนส่งสินค้า เข้ามาพัฒนาพื้นที่บริเวณที่หยุดรถศรีสําราญ อ.สองพี่น้อง จ.สุพรรณบุรี โดย “ศูนย์รวมและกระจายการขนส่งสินค้าเกษตรทางราง ศรีสําราญ” จะเป็นศูนย์กลางในการรวบรวม กักกัน ตรวจเชื้อ คัดแยก และบรรจุกล่องสินค้าเกษตรจากทุกภูมิภาคของประเทศไทยให้เป็นไปตามมาตรฐานที่กําหนด ก่อนที่จะทําการขนส่งด้วยระบบรางรวมถึงการขนส่งต่อเนื่องด้วยรูปแบบอื่น ๆ ไปยังปลายทางทั้งในและต่างประเทศต่อไป
รัฐบาลไทย-ข่าวทำเนียบรัฐบาล-คุณภาพอากาศดีขึ้นแต่กรมควบคุมมลพิษยังเตือนเฝ้าระวัง PM2.5 สาธารณสุขแนะสวมหน้ากากอนามัยป้องกันทั้งฝุ่นละอองและโควิด19
วันจันทร์ที่ 19 ธันวาคม 2565
19/12/2565
คุณภาพอากาศดีขึ้นแต่กรมควบคุมมลพิษยังเตือนเฝ้าระวัง PM2.5 สาธารณสุขแนะสวมหน้ากากอนามัยป้องกันทั้งฝุ่นละอองและโควิด19
คุณภาพอากาศดีขึ้นแต่กรมควบคุมมลพิษยังเตือนเฝ้าระวัง PM2.5 สาธารณสุขแนะสวมหน้ากากอนามัยป้องกันทั้งฝุ่นละอองและโควิด19
วันที่ 19 ธันวาคม 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมควบคุมมลพิษ ได้รายงานถึงสถานการณ์คุณภาพอากาศในหลายพื้นที่ทั่วประเทศในระยะนี้อยู่ในเกณฑ์ดีถึงดีมาก ซึ่งรวมถึงกรุงเทพฯ และปริมณฑลที่ปริมาณฝุ่นละอองขนาดไม่เกิน 2.5 ไมครอน หรือ PM 2.5 ได้ลดลงไม่เกินค่ามาตรฐาน เนื่องด้วยอัตราการระบายอากาศที่ดี ประกอบกับมีลมตะวันออกเฉียงเหนือกําลังแรงเข้าช่วย
อย่างไรก็ตาม กรมควบคุมมลพิษยังคงมีคําเตือนให้ประชาชนในกรุงเทพฯและปริมณฑลเฝ้าระวังสถานการณ์ PM 2.5 เนื่องจากขณะนี้กรมอุตุนิยมวิทยายังคงพยากรณ์สภาพอากาศที่ความกดอากาศสูงจากประเทศจีนยังคงปกคลุมประเทศไทย บางช่วงเวลาที่อากาศนิ่งไม่มีลมจะทําให้ปริมาณฝุ่นละอองสูงขึ้น โดยต้องเฝ้าระวังสถานการณ์ฝุ่นละอองที่จะกลับมาเพิ่มอีกครั้งตั้งแต่ช่วงเย็นวันที่ 23 ธ.ค. 65 เป็นต้นไป
น.ส.ไตรศุลี กล่าวว่า ในช่วงสภาพอากาศยังคงเปลี่ยนแปลงนี้ กระทรวงสาธารณสุขได้เตือนประชาชนให้ดูแลแลสุขภาพจากทั้งสภาพอากาศหนาวและภาวะฝุ่น PM 2.5 โดยมีกลุ่มเสี่ยงที่ต้องดูแลเป็นพิเศษคือ เด็ก หญิงตั้งครรภ์ ผู้สูงอายุ และผู้ที่มีโรคประจําตัว เช่น โรคระบบทางเดินหายใจ หอบหืด
น.ส.ไตรศุลี กล่าวว่า กระทรวงสาธารณสุขได้แนะนําช่องทางที่ประชาชนสามารถติดตามสถานการณ์ฝุ่นละอองอยู่เสมอ จากแอปพลิเคชัน Air4Thai หรือเว็บไซต์ //air4thai.pcd.go.th ของกรมควบคุมมลพิษ พร้อมแนะนําข้อปฏิบัติตนจากระดับสีค่าฝุ่น PM2.5 จากเว็บไซต์และแอปพลิเคชัน ซึ่งจะแจ้งคุณภาพอากาศตั้งแต่ระดับดีมากไปจนถึงระดับมีผลกระทบต่อสุขภาพ แนะนําสามารถมีกิจกรรมปกติได้จนถึงหลีกเลี่ยงกิจกรรมกลางแจ้ง
“กรมอนามัย กระทรวงสาธารณสุขแนะนําว่าการป้องกันดีที่สุดคือการหลีกเลี่ยงการสูดฝุ่น PM2.5 เข้าสู่ร่างกาย แต่หากหลีกเลี่ยงไม่ได้ก็จําเป็นต้องสวมหน้ากากป้องกันฝุ่น อาทิสวม หน้ากาก N95 หน้ากากอนามัย หน้ากากผ้า ที่นอกจากจะสามารถป้องกันฝุ่น PM2.5 เข้าสู่ร่างกายได้แล้ว ยังสามารถป้องกันโควิด19 ที่มีการแพร่ระบาดมากขึ้นในช่วงฤดูหนาวที่อากาศเอื้อต่อการกระจายตัวของไวรัส” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“ปลัดฯ ณัฐพล” ร่วมมอบรางวัลจากร้านกระทรวงอุตสาหกรรม สร้างความสุขให้ประชาชน ในงานกาชาดประจำปี 2565
วันอาทิตย์ที่ 18 ธันวาคม 2565
18/12/2565
“ปลัดฯ ณัฐพล” ร่วมมอบรางวัลจากร้านกระทรวงอุตสาหกรรม สร้างความสุขให้ประชาชน ในงานกาชาดประจําปี 2565
ดร.ณัฐพล รังสิตพล ปลัดกระทรวงอุตสาหกรรม ร่วมมอบรางวัลจากร้านกระทรวงอุตสาหกรรม สร้างความสุขให้ประชาชน ในงานกาชาดประจําปี 2565
กรุงเทพฯ 16 ธันวาคม 2565 - ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ และนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม ร่วมด้วย ผู้แทนจากหน่วยงานเครือข่ายกระทรวงอุตสาหกรรม เยี่ยมชมร้านกระทรวงอุตสาหกรรมในงานกาชาดประจําปี 2565 พร้อมทั้งมอบรางวัลใหญ่ให้แก่ผู้โชคดีที่เข้าร่วมสนุกกับเกมกระสวยอวกาศ “ล้วง คว้า จับ แทง” ลุ้นรับโชค ณ บริเวณร้านที่ 3.4 กระทรวงอุตสาหกรรม โซนส่วนราชการ สวนลุมพินี
สําหรับร้านกระทรวงอุตสาหกรรม จัดขึ้นภายใต้แนวคิด “อุตสาหกรรมรวมใจ ใต้ร่มพระบารมี สดุดี 90 พรรษา” โดยมีกิจกรรมให้ประชาชนร่วมสนุกมากมาย อาทิ ลุ้นรับรางวัลใหญ่กับสลากกาชาดร้านกระทรวงอุตสาหกรรมกว่า 20 รางวัล อาทิ รถยนต์ไฟฟ้า MG EP PLUS รถยนต์ SUZUKI SWIFT รุ่น GL PLUS ทองคํารูปพรรณ สนุกและลุ้นโชคกับเกมกระสวยอวกาศภายในร้านกระทรวงอุตสาหกรรม อาทิ เครื่องใช้ไฟฟ้า รถจักรยาน สินค้าอุปโภคบริโภคมากมาย และตื่นตาตื่นใจกับศิลปินนักร้องที่หมุนเวียนมาสร้างสีสันและความบันเทิงทุกวัน ระหว่างวันที่ 8-18 ธันวาคม 2565
ทั้งนี้ งานกาชาดประจําปี 2565 จัดขึ้นภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี ภายในงานมีกิจกรรมจากหน่วยงานต่าง ๆ ทั้งภาครัฐและเอกชนมาให้ประชาชนได้ร่วมสนุก และลุ้นรับรางวัล รวมถึงมีผลิตภัณฑ์มาจําหน่ายในราคาพิเศษมากมาย ### PR.DIPROM (กลุ่มประชาสัมพันธ์ สํานักงานเลขานุการกรม กรมส่งเสริมอุตสาหกรรม) รายงาน/ภาพข่าว
รัฐบาลไทย-ข่าวทำเนียบรัฐบาล- รองปลัดกระทรวงเกษตรและสหกรณ์ เปิดงาน “มหกรรมประกวดควายใหญ่ ควายงาม เมืองดอกบัว ครั้งที่ 1
วันจันทร์ที่ 19 ธันวาคม 2565
รองปลัดกระทรวงเกษตรและสหกรณ์ เปิดงาน “มหกรรมประกวดควายใหญ่ ควายงาม เมืองดอกบัว ครั้งที่ 1
รองปลัดกระทรวงเกษตรและสหกรณ์ เปิดงาน “มหกรรมประกวดควายใหญ่ ควายงาม เมืองดอกบัว ครั้งที่ 1
วันอาทิตย์ที่ 18 ธันวาคม 2565 เวลา 10.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์เป็นประธานเปิดงาน “มหกรรมประกวดควายใหญ่ ควายงาม เมืองดอกบัว ครั้งที่ 1” โดยมี นายวุฒิพงษ์ นามบุตร สมาชิกสภาผู้แทนราษฎรจังหวัดอุบลราชธานี, หัวหน้าส่วนราชการสังกัดกระทรวงเกษตรและสหกรณ์, ปศุสัตว์จังหวัดอุบลราชธานี, นายอําเภอเขื่องใน, หัวหน้าส่วนราชการอําเภอเขื่องใน, นายกสมาคมอนุรักษ์และพัฒนาควายไทย, นายกสมาคมอนุรักษ์และพัฒนาควายไทย จังหวัดอุบลราชธานี, เครือข่ายคนรักษ์ควายงาม เมืองอุบลราชธานีและทั่วประเทศ, เกษตรกรผู้เลี้ยงควาย และประชาชนในพื้นที่ เข้าร่วม ณ สนามกีฬาโรงเรียนนาคําวิทยา ต.แดงหม้อ อ.เขื่องใน จ.อุบลราชธานี
มหกรรมประกวดควายใหญ่ ควายงาม เมืองดอกบัว ครั้งที่ 1 จัดขึ้นเพื่อกระตุ้นและเสริมสร้างแรงจูงใจในการเลี้ยงควาย เป็นการแลกเปลี่ยนการเรียนรู้ในด้านปรับปรุงและพัฒนาสายพันธุ์ ตลอดจนอนุรักษ์และพัฒนาสายพันธุ์ควายให้ได้มาตรฐานสู่สากลให้กับเกษตรและประชาชนทั่วไป ร่วมทั้งเป็นการกระตุ้นและสนับสนุนการท่องเที่ยวในจังหวัดอุบลราชธานี โดยจัดขึ้นระหว่างวันที่ 17-18 ธันวาคม 2565 ภายในงานแบ่งประเภทการประกวดควายงาม เป็น 2 ประเภท คือ 1) ประกวดควายท้องถิ่น ควายงามลุ่มแม่น้ํามูล รวมสีดํา เผือก เพศผู้ เพศเมีย ประกอบไปด้วย 6 รุ่น (ตั้งแต่รุ่นอายุ 8 -12 เดือน / 12-18 เดือน / 18-24 เดือน / 24-36 เดือน / 36-48 เดือน / 48-60 เดือน) 2) ประกวดควายทั่วไป ประเภทควายเผือก เพศผู้ เพศเมีย (รุ่นฟันน้ํานม / รุ่นฟันแท้ไม่เกิน 2 คู่) และประเภทควายดํา เพศผู้ เพศเมีย (รุ่นฟันน้ํานม สูงไม่เกิน 140 ซม. / รุ่นฟันน้ํานม สูงเกิน 140 ซม. / รุ่นฟันแท้ไม่เกิน 1 คู่ / รุ่นฟันแท้ไม่เกิน 2 คู่ / รุ่นฟันแท้ไม่เกิน 3 คู่)
กิจกรรมดังกล่าว ถือเป็นกิจกรรมที่ให้ทั้งความรู้และเป็นการส่งเสริมการท่องเที่ยวในพื้นที่จังหวัดอุบลราชธานี โดยได้รับความสนใจจากประชาชนผู้เลี้ยงทั้งในจังหวัด อุบลราชธานี และจังหวัดอื่นๆ สามารถรวมพลคนเลี้ยงควาย เป็นการแลกเปลี่ยนเรียนรู้วิถี คนเลี้ยงควาย และการสร้างเครือข่าย เพื่อการพัฒนาและอนุรักษ์ควายไทย ให้คงอยู่คู่กับ สังคมไทย และเป็นการสร้างมาตรฐานสู่สากล ให้เป็นที่ยอมรับโดยทั่วกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันจันทร์ที่ 19 ธันวาคม 2565
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารวัฒนธรรมวิศิษฏ์ กระทรวงวัฒนธรรม
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารวัฒนธรรมวิศิษฏ์ กระทรวงวัฒนธรรม
วันที่ ๑๙ ธันวาคม ๒๕๖๕ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้นํา ๕ องค์การคริสต์ ข้าราชการ และเจ้าหน้าที่กรมการศาสนาเข้าร่วม ณ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ออกรางวัลสลากบำรุงสภากาชาดไทย 2565 แจกรถยนต์ – ทองคำ รวมมูลค่ากว่า 1.2 ล้านบาท
วันจันทร์ที่ 19 ธันวาคม 2565
พม. ออกรางวัลสลากบํารุงสภากาชาดไทย 2565 แจกรถยนต์ – ทองคํา รวมมูลค่ากว่า 1.2 ล้านบาท
พม. ออกรางวัลสลากบํารุงสภากาชาดไทย 2565 แจกรถยนต์ – ทองคํา รวมมูลค่ากว่า 1.2 ล้านบาท
วันที่ 18 ธันวาคม 2565 เวลา 16.15 น. นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ ร่วมเป็นเกียรติในการหมุนวงล้อสลากบํารุงสภากาชาดไทย "บัตร พม. เชิญรับโชค" กระทรวงการพัฒนาสังคมและความมั่นคงของมนุษย์ ประจําปี 2565 ณ เวที 2 หน้าหอสมุดประชาชน สวนลุมพินี โดยมีผลการออกสลาก ดังนี้
1) รางวัลที่ 1 รถยนต์ Mazda2 1.3 C จํานวน 1 รางวัล ได้แก่ หมายเลข 47094
2) รางวัลที่ 2 ทองคําแท่ง หนัก 5 บาท จํานวน 1 รางวัล ได้แก่ หมายเลข 27202
3) รางวัลที่ 3 ทองคําแท่ง หนัก 3 บาท จํานวน 1 รางวัล ได้แก่ หมายเลข 55203
4) รางวัลที่ 4 ทองคําแท่ง หนัก 1 บาท จํานวน 2 รางวัล ได้แก่ หมายเลข 79123 และ หมายเลข 77036
5) รางวัลเลขท้าย 3 ตัว หมุน 1 ครั้ง สร้อยคอทองคํา น้ําหนัก 1 สลึง จํานวน 35 รางวัล ได้แก่ หมายเลข 641
สําหรับผู้ถูกรางวัลให้ติดต่อรับรางวัล ตั้งแต่วันที่ 19 ธันวาคม 2565 - วันที่ 18 มีนาคม 2566 ในเวลาราชการ หากพ้นกําหนดถือว่าบริจาคสิ่งของให้กับสภากาชาดไทย โดยผู้ถูกรางวัลรถยนต์ ต้องจ่ายเงินค่าจดทะเบียนการโอนเอง ซึ่งสามารถตรวจสอบผลการออกรางวัลได้ที่ 1) สํานักงานจัดหารายได้ สภากาชาดไทย 2) กระทรวงการพัฒนาสังคมและความมั่นคงของมนุษย์ http:/www.m-society. go. th และ 3) สํานักงานพัฒนาสังคมและความมั่นคงของมนุษย์จังหวัดทั่วประเทศ ทั้งนี้ ติดต่อรับรางวัลได้ที่ กลุ่มอํานวยการ กองกลาง สํานักงานปลัดกระทรวงการพัฒนาสังคมและความมั่นคงของมนุษย์ เลขที่ 1034 ถนนกรุงเกษม แขวงคลองมหานาค เขตป้อมปราบศัตรูพ่าย กรุงเทพฯ 10100 โทร. 0 2659 6441, 0 2659 6403 และ 0 2659 6528 (กรุณานําใบสลากที่ถูกรางวัลพร้อมบัตรประจําตัวประชาชนมาด้วย รางวัลจะจ่ายเฉพาะผู้ที่ถือสลากมารับเท่านั้น)
รัฐบาลไทย-ข่าวทำเนียบรัฐบาล-กรมเจ้าท่า เตรียมพร้อมกำลังพล และยานพาหนะช่วยเหลือประชาชน พร้อมออกประกาศให้ระมัดระวังในการเดินเรือ
วันจันทร์ที่ 19 ธันวาคม 2565
กรมเจ้าท่า เตรียมพร้อมกําลังพล และยานพาหนะช่วยเหลือประชาชน พร้อมออกประกาศให้ระมัดระวังในการเดินเรือ
...
กรมเจ้าท่า เตรียมพร้อมกําลังพล และยานพาหนะช่วยเหลือประชาชน พร้อมออกประกาศให้ระมัดระวังในการเดินเรือ
ตามประกาศกรมอุตุนิยมวิทยา ฉบับที่ 1 (346/2565) ลงวันที่ 15 ธันวาคม 2565เรื่อง อากาศหนาวเย็นบริเวณประเทศไทยตอนบน และคลื่นลมแรงบริเวณอ่าวไทย (มีผลระทบตั้งแต่วันที่ 17 - 20 ธันวาคม 2565) มรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกําลังแรงขึ้น ทําให้ภาคใต้ตอนล่างมีฝนตกหนักถึงหนักมากบางพื้นที่คลื่นลมบริเวณอ่าวไทยและทะเลอันดามันจะมีกําลังแรงขึ้น โดยอ่าวไทยตอนบนมีคลื่นสูง 2 - 3 เมตร บริเวณที่มีฝนฟ้าคะนองคลื่นสูงมากกว่า 3 เมตร อ่าวไทยตอนล่างมีคลื่นสูง 2 - 4 เมตร บริเวณที่มีฝนฟ้าคะนองคลื่นสูงมากกว่า 4 เมตร ทะเลอันดามันมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร นั้น
ในการนี้ รัฐบาลมีความเป็นห่วงประชาชนที่ได้รับผลกระทบจากสถานการณ์ดังกล่าว กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ภาคใต้ฝั่งอ่าวไทย ดําเนินการเร่งช่วยเหลือและเตรียมพร้อมออกประกาศกรมเจ้าท่าที่ 291/2565 ให้ระมัดระวังในการเดินเรือ ขอให้นายเรือและผู้ควบคุมเรือระมัดระวังการเดินเรือ หลีกเลี่ยงบริเวณที่มีฝนฟ้าคะนอง ติดตามข่าวอากาศอย่างต่อเนื่อง เรือเล็กบริเวณอ่าวไทยที่มีขนาดความยาวเรือน้อยกว่า 13 เมตร และเรือเล็กบริเวณทะเลอันดามันขนาดความยาวเรือน้อยกว่า 7 เมตร ห้ามออกจากฝั่งไปยังทะเลเปิดในระยะนี้ โดยในวันที่ 18 ธันวาคม 2565 ศูนย์ช่วยเหลือผู้ประสบอุทกภัยฯ โดยสํานักงานเจ้าท่าภูมิภาคสาขาสงขลา ออกให้ความช่วยเหลือประชาชนที่ได้รับความเดือดร้อนจากสถานการณ์อุทกภัยในพื้นที่จังหวัดสงขลา โดยมอบถุงยังชีพและน้ําดื่มให้ประชาชนในพื้นที่อําเภอเมือง จังหวัดสงขลา มอบถุงยังชีพ 50 ชุด น้ําดื่ม 30 แพ็ค
ทั้งนี้ กรมเจ้าท่า กระทรวงคมนาคม เตรียมพร้อมกําลังคน ยานพาหนะ เพื่อให้ความช่วยเหลือประชาชนได้อย่างทันท่วงทีที่ได้รับแจ้งเหตุ และจัดเจ้าหน้าที่ติดตามสถานการณ์ พยากรณ์อากาศ รับข่าวสาร และสามารถโทรแจ้งได้ที่สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส พบข่าวปลอมนโยบายรัฐฯ สูงสุด รับกระแสการเมืองร้อนแรง ขณะที่ข่าวปลอมโควิด-19 ยังมีต่อเนื่อง หลังเป็นโรคติดต่อที่ต้องเฝ้าระวัง
วันจันทร์ที่ 19 ธันวาคม 2565
ดีอีเอส พบข่าวปลอมนโยบายรัฐฯ สูงสุด รับกระแสการเมืองร้อนแรง ขณะที่ข่าวปลอมโควิด-19 ยังมีต่อเนื่อง หลังเป็นโรคติดต่อที่ต้องเฝ้าระวัง
ดีอีเอส พบข่าวปลอมนโยบายรัฐฯ สูงสุด รับกระแสการเมืองร้อนแรง ขณะที่ข่าวปลอมโควิด-19 ยังมีต่อเนื่อง หลังเป็นโรคติดต่อที่ต้องเฝ้าระวัง
กระทรวงดิจิทัลเพื่อเศรษฐกิจและสังคม (ดีอีเอส) สรุปสถานการณ์ข่าวปลอมสัปดาห์ล่าสุด พบข่าวปลอมมากที่สุด อยู่ในกลุ่มข่าวนโยบายรัฐบาล สอดรับกับกระแสข่าวการเมืองที่ร้อนแรงในปัจจุบัน ขณะที่ข่าวปลอมโควิด-19 ยังมีต่อเนื่องและข่าวปลอมเรื่อง ธนาคารกรุงไทยเปิดเว็บไซต์ทางการใหม่ ที่ได้รับความสนใจสูงสุด
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า สรุปผลการมอนิเตอร์ และรับแจ้งข่าวปลอมประจําสัปดาห์ ระหว่างวันที่ 9-15 ธันวาคม 2565 โดยศูนย์ต่อต้านข่าวปลอม พบข้อความที่เข้ามาจํานวน 5,179,994 ข้อความ โดยมีข้อความที่ต้องดําเนินการตรวจสอบ (Verify) ทั้งสิ้น 212 ข้อความ แบ่งเป็นข้อความที่มาจาก Social listening จํานวน 201 ข้อความ และข้อความที่มาจาก Line Official จํานวน 11 ข้อความ รวมเรื่องที่ต้องดําเนินการตรวจสอบ 100 เรื่อง
ทั้งนี้ ดีอีเอสได้แบ่งข่าวปลอมที่ได้รับความสนใจ เป็น 4 กลุ่ม ประกอบด้วย
กลุ่มที่ 1 ข่าวปลอมเรื่องนโยบายรัฐบาล ข่าวสารทางราชการ ความสงบเรียบร้อยของสังคม ขัดศีลธรรมอันดี และความมั่นคงภายในประเทศจํานวน 47 เรื่อง
กลุ่มที่ 2 ข่าวปลอมเรื่องผลิตภัณฑ์สุขภาพ วัตถุอันตราย เครื่องสําอาง รวมถึงสินค้าและบริการที่ผิดกฎหมาย จํานวน 37 เรื่อง
กลุ่มที่ 3 ข่าวปลอมเศรษฐกิจ จํานวน 12 เรื่อง
กลุ่มที่ 4 ข่าวปลอมเรื่องภัยพิบัติ จํานวน 4 เรื่อง
สําหรับข่าวปลอมทั้ง 4 กลุ่มมีความเกี่ยวเนื่องกับเรื่องโควิค-19 จํานวน 5 เรื่อง
นางสาวนพวรรณ กล่าวต่อว่า เมื่อพิจารณาจากข่าวปลอมที่ได้รับความสนใจสูงสุด 10 อันดับระหว่างวันที่ 9-15 ธันวาคม ดังนี้
อันดับที่ 1 เรื่อง ธนาคารกรุงไทยเปิดเว็บไซต์ทางการใหม่
อันดับ 2 เรื่อง เป็นตะคริวบ่อยจะทําให้เป็นอัมพฤกษ์ อัมพาตได้
อันดับที่ 3 เรื่อง ออมสินให้ประชาชนกดรับสิทธิ์จากลิงก์ เพื่อขอสินเชื่อ GSB
อันดับที่ 4 เรื่อง กรุงไทยให้สิทธิ์ยื่นสินเชื่อฟรีผ่านลิงก์
อันดับที่ 5 เรื่อง โปรตีนจากอกไก่ปั่นไข่ขาวเป็นอาหารเลี้ยงเซลล์มะเร็ง
อันดับที่ 6 เรื่อง หน้ามืดหลังตื่นนอนบ่อย สัญญาณหัวใจอ่อนแอ
อันดับที่ 7 เรื่อง ไทยจะเกิดสึนามิครั้งใหญ่จากแผ่นดินไหวภูเขาไฟปะทุให้รีบหนีทันที
อันดับที่ 8 เรื่อง ประกันสังคมปล่อยกู้ดอกเบี้ยต่ําให้ทุกอาชีพ
อันดับที่ 9 เรื่อง เทน้ําอัดลมใส่เนื้อหมูสด ทําให้หนอนหรือพยาธิออกจากเนื้อหมู
อันดับที่ 10 เรื่อง มีการโพสต์ขายธนบัตรปลอมบนสื่อออนไลน์
“ปัจจุบันข่าวปลอมยังคงมีจํานวนมาก ดีอีเอส ให้ความสําคัญในการตรวจสอบข่าวปลอม และตระหนักถึงผลกระทบของข่าวปลอมที่มีผลกระทบกับชีวิตประจําวันของประชาชนอย่างมาก ขอให้ประชาชนอย่างหลงเชื่อข่าวปลอมที่มีการแพร่ระบาดในทุกช่องทางทั้งจากโซเชียลมีเดีย โทรศัพท์ หากท่านได้รับการแจ้งข้อมูลที่ผิดปรกติ ผ่านโซเชียลมีเดีย เอสเอ็มเอส หรือทางโทรศัพท์ เพื่อป้องกันความเสียหายที่จะเกิดขึ้น ท่านสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/
ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87 ” นางสาว นพวรรณ กล่าว
_______________________
รัฐบาลไทย-ข่าวทำเนียบรัฐบาล-กรมทางหลวงชนบท เตรียมพร้อมมาตรการอำนวยความสะดวก และความปลอดภัยให้กับประชาชน
วันจันทร์ที่ 19 ธันวาคม 2565
กรมทางหลวงชนบท เตรียมพร้อมมาตรการอํานวยความสะดวก และความปลอดภัยให้กับประชาชน
รองรับการเดินทางช่วงเทศกาลปีใหม่ 2566 ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เตรียมความพร้อมรองรับการเดินทางกลับภูมิลําเนาของประชาชนในช่วงเทศกาลปีใหม่ 2566 ระหว่างวันที่ 29 ธันวาคม 2565 - 4 มกราคม 2566 เนื่องจากในช่วงเทศกาลมีการเดินทางของประชาชนเป็นจํานวนมาก เสี่ยงต่อการเกิดอุบัติเหตุบนท้องถนน จึงได้มอบหมายให้หน่วยงานส่วนกลางและส่วนภูมิภาค ดําเนินการป้องกันพร้อมอํานวยความสะดวกในการเดินทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม อีกทั้งกําชับให้หน่วยงานในสังกัดปฏิบัติตามมาตรการ ดังนี้
ช่วงเตรียมความพร้อมและช่วงการรณรงค์
- ปรับปรุง/ซ่อมแซม ถนน สะพานในความรับผิดชอบให้มีความสะดวกและปลอดภัยไร้หลุมบ่อ มีเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจร ครบถ้วน
- ตรวจสอบ/ปรับปรุง ป้ายจราจร เครื่องหมายจราจร ทางม้าลาย ไฟฟ้าแสงสว่าง และไฟสัญญาณจราจร
- โครงการก่อสร้าง/บูรณะถนนและสะพาน โดยเฉพาะงานที่ดําเนินการบนเส้นทางที่เปิดใช้การจราจร
- ตรวจสอบ/เตรียมความพร้อมสายด่วน 1146 ระบบ CCTV และระบบวิทยุสื่อสารและระบบ Conference
- ประชาสัมพันธ์และรณรงค์การอํานวยความสะดวกปลอดภัยบนถนนของ ทช. โดยผ่านช่องทางต่าง ๆ
ช่วงควบคุมเข้มข้น
- โครงการก่อสร้าง/บูรณะถนนและสะพาน คืนพื้นผิวจราจรเรียบร้อยพร้อมหยุดงาน โดยติดตั้งป้ายจราจร เครื่องหมายเตือน ไฟฟ้าแสงสว่าง สัญญาณจราจร และอุปกรณ์อํานวยความปลอดภัย
- จัดตั้งศูนย์ความปลอดภัยทั้งส่วนกลางและส่วนภูมิภาค
- จัดตั้งหน่วยบริการประชาชน โดยรูปแบบการดําเนินการให้พิจารณาตามความเหมาะสมของแต่ละพื้นที่
- จัดเจ้าหน้าที่ประจําการสายด่วน 1146 ระบบ CCTV และระบบวิทยุสื่อสารและระบบ Conference
- จัดชุดตรวจการณ์เฝ้าระวังอุบัติเหตุอํานวยความสะดวกและปลอดภัยแก่ผู้ใช้ทาง
- จัดเจ้าหน้าที่เฝ้าระวังเส้นทาง พร้อมติดตั้งสัญญาณไฟบริเวณเสี่ยงอันตรายและเกิดอุบัติเหตุบ่อยครั้ง
- ประชาสัมพันธ์และเผยแพร่ข้อมูลผ่านสื่ออิเล็กทรอนิกส์ แอปพลิเคชัน คลิปเสียง หนังสือพิมพ์ และวิทยุกระจายเสียง
ช่วงหลังวันหยุดราชการหรือหลังเทศกาล
- รวบรวมสรุปข้อมูลอุบัติเหตุ วิเคราะห์ ประมวลผล พร้อมทั้งเสนอแนวทางแก้ไขและป้องกัน
- สนับสนุนงบประมาณในการปรับปรุง/แก้ไข จุดอันตรายที่เกิดอุบัติเหตุช่วงควบคุมเข้มข้น
- เร่งดําเนินการปรับปรุง/แก้ไข จุดที่เกิดอุบัติเหตุให้แล้วเสร็จโดยเร็ว
ทั้งนี้ ทช. ได้จัดเจ้าหน้าที่อํานวยความสะดวกปลอดภัยให้กับประชาชนบนโครงข่ายทางหลวงชนบทตลอดช่วงเทศกาล พร้อมขอให้ประชาชนระมัดระวังในการเดินทาง สังเกตป้ายเตือน ป้ายแนะนําและปฏิบัติตามกฎที่เจ้าหน้าที่กําหนดอย่างเคร่งครัด เพื่อความปลอดภัยของตนเอง โดยประชาชนสามารถติดต่อสอบถามเส้นทางหรือแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-รัฐบาลบูรณะ วัด-มัสยิด ส่งเสริมสังคมพหุวัฒนธรรมพื้นที่ชายแดนใต้
วันจันทร์ที่ 19 ธันวาคม 2565
19/12/2565
รัฐบาลบูรณะ วัด-มัสยิด ส่งเสริมสังคมพหุวัฒนธรรมพื้นที่ชายแดนใต้
วันอาทิตย์ที่ 18 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมสังคมพหุวัฒนธรรมในพื้นที่จังหวัดชายแดนใต้
โดยดําเนินการบูรณปฏิสังขรณ์วัดที่มีอายุมากกว่า 100 ปีในพื้นที่ ซึ่งมีจํานวน 138 แห่ง
อยู่ในสภาพชํารุดทรุดโทรม และวัดในพื้นที่โดดเดี่ยวห่างไกล เพื่อให้ชุมชนไทยพุทธมีศูนย์รวมจิตใจ
ควบคู่ไปกับการอนุรักษ์มัสยิดเก่าแก่สร้างพิพิธภัณฑ์มรดกทางวัฒนธรรมอิสลามและศูนย์การเรียนรู้อัลกุรอานในพื้นที่
เพื่อเป็นแหล่งศึกษาค้นคว้าและเป็นสถานที่จัดแสดงนิทรรศการเกี่ยวกับคัมภีร์อัลกุรอานที่ได้มาตรฐานสากล
นอกจากนี้ ยังมีกิจกรรมพาชาวไทยพุทธไปแสวงบุญที่สังเวชนียสถาน ณ ประเทศอินเดีย-เนปาล
และพาชาวไทยมุสลิมไปประกอบพิธีฮัจญ์ ณ ประเทศซาอุดีอาระเบีย เพื่อต่อยอดการสร้างคนดี
สร้างสันติสุขในสังคมต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรีลงพื้นที่ภาคใต้ ให้กำลังใจและติดตามการช่วยเหลือผู้ประสบอุทกภัยในพื้นที่ กำชับแจ้งเตือนพื้นที่เสี่ยงและให้การช่วยเหลือรวดเร็วทั่วถึง
วันจันทร์ที่ 19 ธันวาคม 2565
19/12/2565
พลเอก ประวิตรฯ รองนายกรัฐมนตรีลงพื้นที่ภาคใต้ ให้กําลังใจและติดตามการช่วยเหลือผู้ประสบอุทกภัยในพื้นที่ กําชับแจ้งเตือนพื้นที่เสี่ยงและให้การช่วยเหลือรวดเร็วทั่วถึง
พลเอก ประวิตรฯ รองนายกรัฐมนตรีลงพื้นที่ภาคใต้ ให้กําลังใจและติดตามการช่วยเหลือผู้ประสบอุทกภัยในพื้นที่ กําชับแจ้งเตือนพื้นที่เสี่ยงและให้การช่วยเหลือรวดเร็วทั่วถึง
วันที่ 19 ธันวาคม 2565 เวลา 10.00 น. พลเอก คงชีพ ตันตระวาณิชย์ โฆษก ประจํารองนายกรัฐมนตรีเปิดเผยว่า พลเอก ประวิตร วงษ์สุวรรณ รองนายกรัฐมนตรี พร้อมคณะ รัฐมนตรีช่วยว่าการกระทรวงการคลัง และ รัฐมนตรีช่วยว่าการกระทรวงกลาโหม เดินทางลงภาคใต้ จังหวัดปัตตานี ลงตรวจพื้นที่และรับทราบสถานการณ์อุทกภัยภาคใต้ภาพรวม จาก สทนช. พร้อมทั้งติดตามการช่วยเหลือผู้ประสบอุทกภัยจากหน่วยงานในพื้นที่
โดย พลเอก ประวิตร ฯ กําชับ สทนช.ให้ขับเคลื่อนศูนย์บริหารจัดการน้ําส่วนหน้า จว.สุราษฎร์ธานี ติดตามสถานการณ์น้ําและกํากับบริหารจัดการน้ําในภาพรวม เพื่อเร่งระบายน้ําออกจากพื้นที่เขตเมืองและชุมชน พร้อมย้ําขอให้ส่วนราชการในพื้นที่ ติดตามและแจ้งเตือนประชาชนในพื้นที่เสี่ยง หากจําเป็นให้อพยพประชาชนออกจากพื้นที่ไปเข้าพื้นที่ปลอดภัย และให้การช่วยเหลือดูแลประชาชนที่ยังคงอยู่ในพื้นที่ให้ทั่วถึง เน้นความปลอดภัยในชีวิตทรัพย์สินประชาชนและต้องไม่ทิ้งกันในห้วงเวลาแห่งความยากลําบากที่เกิดขึ้น
รัฐบาลไทย-ข่าวทำเนียบรัฐบาล-Govt encourages people under “608” group to have booster dose of COVID-19 vaccine before New Year Holiday
วันจันทร์ที่ 26 ธันวาคม 2565
26/12/2565
Govt encourages people under “608” group to have booster dose of COVID-19 vaccine before New Year Holiday
​Govt encourages people under “608” group to have booster dose of COVID-19 vaccine before New Year Holiday
December 25, 2022, Deputy Government Spokesperson Traisuree Taisaranakul disclosed that the Government expects a large number of people to head home during the New Year Holiday while the COVID-19 situation continues to cause an increase in the number of newly-infected cases. In order to prevent and reduce the risk of infection, and to ensure family and friends of their safety, the people, especially those under the 608 group, who last received a dose of COVID-19 vaccine over 4 months ago, are urged to get a booster dose before traveling back home during the long holiday at a nearby public hospital.
The high-risked 608 group, comprising people aged 60 and older, those with 7 underlying conditions and pregnant women, are strongly encouraged to receive a booster dose of vaccine to mitigate severity, if infected. Vaccination will reduce severity and death by almost 100%, especially among the elderly people who plan to celebrate New Year with their younger ones. According to the data collected by Ministry of Public Health, recent COVID-19 fatalities are mostly people under the 608 group (95%) who either never received vaccination or not receiving a booster dose for more than 3 months. Children aged 6 months – 4 years who have never received vaccination are also advised to get vaccinated.
The Deputy Government Spokesperson called on the public to celebrate New Year wisely, and be most aware when having physical contact with the people under the 608 group. They are also urged to continue observing COVID-19 etiquette, especially wearing mask when going out in a large crowd.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เป็นประธานพิธีมอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แก่วัฒนธรรมจังหวัดทั่วประเทศ
วันจันทร์ที่ 26 ธันวาคม 2565
รัฐมนตรีว่าการกระทรวงวัฒนธรรม เป็นประธานพิธีมอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แก่วัฒนธรรมจังหวัดทั่วประเทศ
รัฐมนตรีว่าการกระทรวงวัฒนธรรม เป็นประธานพิธีมอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แก่วัฒนธรรมจังหวัดทั่วประเทศ เพื่อประกอบกิจกรรมสวดมนต์ข้ามปีเสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566
รัฐมนตรีว่าการกระทรวงวัฒนธรรม เป็นประธานพิธีมอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แก่วัฒนธรรมจังหวัดทั่วประเทศ เพื่อประกอบกิจกรรมสวดมนต์ข้ามปีเสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีมอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แก่วัฒนธรรมจังหวัดทั่วประเทศ เพื่อประกอบกิจกรรมสวดมนต์ข้ามปีเสริมสิริมงคล
ทั่วไทย ส่งท้ายปีเก่า ต้อนรับศักราชใหม่ 2566 โดยมีนางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา ผู้บริหาร และวัฒนธรรมจังหวัดจากทั่วประเทศเข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ธ.ก.ส. เปิดตัวบริการ SMS แจ้งยอดและใบเสร็จรับเงินสำหรับลูกค้าเงินฝากสงเคราะห์
วันจันทร์ที่ 26 ธันวาคม 2565
26/12/2565
ธ.ก.ส. เปิดตัวบริการ SMS แจ้งยอดและใบเสร็จรับเงินสําหรับลูกค้าเงินฝากสงเคราะห์
ธ.ก.ส. เปิดตัวบริการ SMS แจ้งยอดชําระและใบเสร็จรับเงินเต็มรูปแบบให้กับลูกค้าเงินฝากสงเคราะห์ ทั้ง ธกส มอบรัก 1/1 ธกส รักคุณ ธกส เพิ่มรัก 2 และ ธกส  ทวีรัก 99 เพื่ออํานวยความสะดวกให้ลูกค้าเข้าถึงบริการทางการเงินได้สะดวกมากยิ่งขึ้น
ธนาคารเพื่อการเกษตรและสหกรณ์การเกษตร (ธ.ก.ส.) เปิดตัวบริการ SMS แจ้งยอดชําระและใบเสร็จรับเงินเต็มรูปแบบให้กับลูกค้าเงินฝากสงเคราะห์ ทั้ง ธกส มอบรัก 1/1 ธกส รักคุณ ธกส เพิ่มรัก 2 และ ธกส ทวีรัก 99 เพื่ออํานวยความสะดวกให้ลูกค้าเข้าถึงบริการทางการเงินได้สะดวกมากยิ่งขึ้น โดยธนาคารจะส่งใบแจ้งยอดการส่งเงินฝากสงเคราะห์ล่วงหน้าก่อนวันครบกําหนดชําระ 7 วัน ให้กับลูกค้าตามหมายเลขโทรศัพท์ที่บันทึกไว้ในระบบเงินฝากสงเคราะห์ชีวิต (BAACLife) และหลังจากได้รับการส่งชําระ ธนาคารจะทําการส่งลิงก์ใบเสร็จรับเงินผ่านทางข้อความ (SMS) ภายใน 3 วัน นับจากวันที่ธนาคารได้รับเงินฝากสงเคราะห์ต่ออายุเรียบร้อยแล้ว และหนังสือการส่งชําระเงินฝากสงเคราะห์เต็มรูปแบบ (PDF File) จะจัดส่งพร้อมลิงก์ดาวน์โหลด จํานวน 3 ครั้ง ได้แก่ วันที่ 15, 31 มกราคม และวันที่ 28 กุมภาพันธ์ของทุกปี โดยพร้อมให้บริการแล้วตั้งแต่บัดนี้เป็นต้นไป